# Subhi al-Tufayli

Subhi al-Tufayli (àrab: صبحي الطفيلي, Ṣubḥī aṭ-Ṭufaylī; Brital, 1948) és un clergue i polític xiïta libanès. Va ser cofundador de Hezbol·là el 1982 i en va ser el seu primer secretari general des de 1989 fins a 1991. Va aconseguir un seguiment popular entre la comunitat xiïta libanesa, que el considerava l'erudit xiïta més important de la vall de la Bekaa.
Al-Tufayli és un islamista xiïta crític amb l'Iran i l'actual lideratge de Hezbol·là. La separació de Tufayli amb Hezbol·là va sorgir durant la dècada de 1990, després de la mort del cofundador Abbas al-Musawi, quan la facció de Hassan Nasral·là, afavorida per l'Iran, va començar a ser-hi dominant. Després d'enfrontaments violents entre els seguidors de Tufayli i els membres de Hezbol·là, va ser-ne expulsat el 1998.
Des de llavors, el clergue ha estat actiu com a ferm opositor a Hezbol·là i l'Iran; i ha instat als seus seguidors a oposar-se a l'hegemonia iraniana al Líban.

## Després de Hezbol·là

El gener de 1998, al-Tufayli i el diputat Khadr Tulays van ser expulsats de Hezbol·là. Una setmana més tard, el 30 de gener, al-Tufayli i un grup d'homes armats van prendre el control d'una escola a Baalbek on es reunien els funcionaris de Hezbol·là. Va seguir un tiroteig de dues hores amb l'exèrcit libanès que va deixar diversos morts. Hi va haver a més una cinquantena de víctimes civils, inclosa una dona. Al-Tufayli i uns 30 homes armats van aconseguir escapar al seu poble natal, Brital. Posteriorment, la seva oficina a Beirut i l'emissora de ràdio La Voix de la Résistance van ser tancades, però al-Tufayli no va ser detingut.
Va crear un grup escindit de Hezbol·là amb un to anticorrupció més populista.
El febrer de 2013, al-Tufayli va recriminar a Hezbol·là l'haver lluitat en nom del govern sirià a la Guerra Civil siriana. Va afirmar que «Hezbol·là no hauria de defensar un règim criminal que mata el seu propi poble i que mai no ha disparat un sol tret per defensar els palestins». Al-Tufayli va afegir: «els combatents de Hezbol·là que estan matant nens, aterrant persones i destruint cases a Síria aniran a l'infern».
Més recentment, al-Tufayli va dir que Hassan Nasral·là estava implementant el programa del líder suprem de la República Islàmica de l'Iran, Ali Khamenei. També va afirmar que ISIS va ser creat pels governs iranià i sirià amb l'ajuda de Rússia.

## Referències

* 1 2 Elie Alagha, 2011, p. 22-23.
* ↑ Ranstorp, 1997, p. 35-36.
* ↑ al-Aloosy, 2020, p. 77-78.
* ↑ al-Aloosy, 2020, p. 78.
* ↑ «Former Hezbollah chief: ‘Tehran is only investing in Lebanon’s Shia to serve its own interests’» (en anglès). The Arab Weekly, 08-05-2016. Arxivat de l'original el 2021-06-18. [Consulta: 22 setembre 2024].
* ↑ «Pressure intensifies on Lebanese Hizbullah as top Shia clerics speak out» (en anglès). Diyarun, 09-04-2021. Arxivat de l'original el 2023-02-05. [Consulta: 22 setembre 2024].
* 1 2 «‘They exploited sectarianism’: Former Hezbollah leader Tufayli talks Iran, Syria» (en anglès). Middle East Eye, 30-12-2016. Arxivat de l'original el 2021-10-20. [Consulta: 22 setembre 2024].
* ↑ «Hizballah Rising: The Political Battle for the Loyalty of the Shi'a of Lebanon» (en anglès). The Middle East Review of International Affairs. [Consulta: 22 setembre 2024].
* ↑ «Hezbollah fighters dying in Syria will go to hell, Tufaili» (en anglès). Ya Libnan, 26-02-2013. [Consulta: 22 setembre 2024].
* ↑ «Hezbollah fighters killed in Syria will ‘go to hell,’ says former leader» (en anglès). Al-Arabiya News, 26-02-2013. [Consulta: 22 setembre 2024].
* ↑ «Fmr. Hizbullah Leader Tufayli Criticizes Intervention in Syria: The Shiites Must Reach Understanding with All Sunnis "Without Exception," Confront West, Russia» (en anglès). Memri TV, 30-09-2016. [Consulta: 22 setembre 2024].

## Bibliografia

* al-Aloosy, Massaab. The changing ideology of Hezbollah (en anglès). Palgrave Macmillan, 2020. ISBN 978-3-030-34846-5.
* Elie Alagha, Joseph. Hizbullah's Documents: From the 1985 Open Letter to the 2009 Manifesto (en anglès). Pallas Publications, 2011. ISBN 978-90-8555-037-2.
* Ranstorp, Magnus. Hizb'Allah in Lebanon: The Politics of the Western Hostage Crisis (en anglès). Londres: Palgrave Macmillan, 1997. ISBN 978-0-333-68401-6.